Es-mil-e-ua-net-II-WEB	Pr’amor que ja te didí qu’eth tòn defuntat pair m’auie en grana estimacion, e jamès començaue arren sense enténer era mia opinion.” Alavetz me calec convencer-me de qué entà desliurar-me deth barbèr non auia mès remèdi qu’endonviar quauquarren entà justificar era mia impaciéncia, donques que pensè: “Vaquí que s’aprèsse era ora dera pregària, e se non m’esdegui a vier ena casa dera joena, se me harà tard, pr’amor qu’era gent ja gesserà des mesquites, e alavetz tot ac aurè perdut.” Li didí, donc, ath barbèr: “Esdega-te ja e dèisha-te de paraules ocioses e curiosèrs indiscrèts.